Mathematics Genealogy Project
Ti Mathematics Genealogy Project ket naibatay ti web a database para iti akademiko a henealohia dagiti matematiko.[1][2][3] Manipud idi Septiembre, 2010, daytoy ket naglaonen ti pakaamo dagiti sumurok a 160,000 a matematiko a sientista nga agparparawad iti "agpang a panagsukisok iti matematika". Para iti kadawyan a matematiko, ti maikabil iti Mathematics Genealogy Project ket mairaman ti tawen a panaturpos, alma mater, doktoral a nagbalakad, ken dagiti doktoral nga estudiante.[1][4]
Dagiti linaon
Taudan ti database[urnosen | urnosen ti taudan]
Ti proyekto ket dimmakkel manipud ti nagpundar a ni Harry Coonce iti essemna a mangammo ti nagan ti nagbalakad ti nangibalakad kaniana.[1][2] Ni Coonce ket propesor iti ti Matematika idiay Unibersidad ti Estado ti Minnesota, Mankato, idi panawen a napudar ti proyekto, ken ti proyekto ket naipan iti online idi otonio ti 1997. Ni Coonce ket nagretiro manipud idiay Mankato idi 1999, ken idi otonio ti 2002 ti unibersidad ket nangikeddeng a saanen a mangsuporta ti proyekto. Ti proyekto ket naipan iti dayta a panawen idiay Unibersidad ti Estado ti North Dakota. Manipud idi 2003, ti proyekto ket naipatpataray pay babaen ti Matematiko a Kagimongan ti Amerika, ken idi 2005 daytoy ket nakaawat ti daton manipud ti Instituto ti Matematika ti Clay.[1][3]
Mision[urnosen | urnosen ti taudan]
Ti naisasao a mision ti Mathematics Genealogy ket nangibagbaga, "Iti amin daytoy a proyekto inus-usarmi ti balikas ti "matematika" wenno "matematiko" ti kayatmi a saoen iti kapanunotan a ti balikas ket kaaduan a mangiraman. Isu nga, amin a mainaig a datos manipud kadagiti estadistika, siensia ti kompiuter, wenno dagiti operasio a panagsukisok ket mabalin amin."[5]
Sakop[urnosen | urnosen ti taudan]
Ti pakaammo ti henealohia ket naal manipud kadagiti taudan a kas ti Dissertation Abstracts International ken ti Notices of the American Mathematical Society, ngem mabalin met a maited ti sinoman babaen ti websute ti proyekto.[3][6] Ti mabalin a biruken a database ket aglaon ti nagnagan dagiti matematiko, unibersidad a nangited ti grado, tawen a naigunguna ti gradod, titulo ti disersion, nagnagan ti nagbalakad ken maika-2 a nagbalakad, ti wagayway ti pagilian a nakaigungunaan ti grado, ti listaan dagiti doktoral nga estudiante, ken ti bilang dagiti akademiko a kaputotan.[1] Adda met dagiti nangayed iti pakasaritaan nga awan iti doktoral a grado a nailista, kasl akenni Joseph Louis Lagrange.[7]
Kapudno ti pakaammo ken dagiti dadduma pay a kritisismo[urnosen | urnosen ti taudan]
Naibagbagan a "Ti datos a naurnong babaen ti proyekto ti henealohia ti matematika ket bukod a nairepreporta, isu nga awan ti garantia a ti napaliiw a network ti henealohia ket kompleto ti deskripsion iti panangisursuro ti network. Iti kinapudno, adda dagiti 16,147 a matematiko nga awan iti nairehistro a nangisursuro, ken kadagitoy, 8,336 wen awan iti amiaman a nairehistro a naisursuro."[8] Maimgren, Ottino, ken ni Amaral (2010) ket inbagbagada a "para kadagiti "[matematiko a nagturpos idi baetan ti 1900 ken 1960]" namatmati kami a ti panagturpos ken ti panangisursuro a rehistro ket kaaduan a mapagtalkan."[8]
Dagiti nagibasaran[urnosen | urnosen ti taudan]
- ^ a b c d e Jackson, Allyn (2007), "A labor of love: the Mathematics Genealogy Project", Notices of the American Mathematical Society 54 (8): 1002–1003.
- ^ a b Carr, Sarah (Agosto 18, 1999), "Retired Mathematician Develops a Family Tree of the Scholars in His Field", The Chronicle of Higher Education.
- ^ a b c Worth, Fred (2006), "A Report on the Mathematics Genealogy Project", MAA FOCUS 26 (8): 40–41, naidulin manipud ti kasisigud idi 2007-02-18.
- ^ Mathematics Genealogy Project
- ^ Naisasao a Mision, The Mathematics Genealogy Project
- ^ Where do you get your data?, Mathematics Genealogy FAQ, naal idi 2010-03-28.
- ^ Joseph Lagrange, ""Nangipakita kami ti sillo kenni Euler tapno mangipakita ti pannakaikapet iti tawid ti siribmi. (hbc)", The Mathematics Genealogy Project
- ^ a b Maimgren, R. D., Ottino, J. M., & Amaral, L. A. (2010). "Ti papel ti panangisursuro iti kalaing ti naisursuroe," Nature, 465(7298), 622-626, doi:10.1038/nature09040
knc_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn ilo_Latn knc_Latn knc_Latn eng_Latn ilo_Latn ilo_Latn